’n Effens gesuurde brood van Noordwes-Indië, gemaak van meelblom en in ’n blaarvorm in ’n tandooroond gebak.
’n Gebraaide Mexikaanse happie wat gewoonlik bestaan uit ’n driehoekige stukkie tortilla met kaas, brandrissie en ander bestanddele. Dit is moontlik vernoem na Ignacio Anaya, die Mexikaanse kok wat dié gereg in 1943 geskep het.
’n Spesery wat verkry word deur die gedroogde, onryp bessies van die Wes-Indiese pimentboom (Pimenta officinalis) fyn te maal. Een teelepel fyngemaalde bessie is gelyk aan 5 bessies. Indien jy nie dit het vir 'n gereg nie kan jy 'n mengsel gebruik van gelyke dele fyngemaalde kaneel, naeltjies, neutmuskaat en swartpeper. (jamaikapeper, piment, wonderpeper)
Die naeltjie is die gedroogde blomkop van die kruienaeltjiesboom wat as spesery gebruik word. (kruinaeltjies)
’n Russiese vulsel vir pel’meni (soortgelyk aan Italiaanse ravioli). Dit is gewoonlik spinasie gegeur met neutmuskaat en gemeng met room. Die naam word ook gebruik vir ’n vulsel vir pannekoek en pasteie.
Die naam word gegee aan ’n verskeidenheid disse wat kreef bevat. Nantua is ’n klein dorpie in Frankryk.
’n Mengsel in die vorm van ’n kotelet gemaak van neute, broodkrummels, uie, geurmiddels en eier in witsous. Dit word afgekoel en in olie gebraai.
Die neut van die muskaatboom wat as spesery gebruik word. Die netvormige vliese van die neut word ook as spesery gebruik en staan bekend as foelie.
’n Kookstyl gekenmerk deur ’n terugkeer na eenvoudige kookmetodes en opdien van kos, met die klem op vars bestanddele en ligte souse.
Dit beteken letterlik "viswater". 'n Viëtnamese smaakmiddel wat gemaak word deur klein vissies in soutwater te marineer en dan fyn te stamp tot 'n pasta. Dit word normaalweg in disse gebruik as 'n plaasvervanger vir sout of as 'n smaakmiddel op die tafel bedien in 'n fles of klein bakkie. Dit is gewild saam met roereier, bredies, sop en Chinese rolletjies.